Աֆրինի նահանգում իրավիճակն էլ ավելի է խճճվել ու լարվել: Դաշնակիցների ու հակառակորդների մի ամբողջ կծիկ է գոյացել: Այստեղ են գտնվում քրդական ջոկատները, թուրքական բանակային ուժերը, նրանց աջակցող սիրիացի ապստամբները, որոնք պայքարում են Բաշար ալ-Ասադի ռեժիմի դեմ, Ասադի ուժերը ևս արդեն Աֆրինում են: Այստեղ են Դամասկոսի կառավարությանը պաշտպանող, Իրանի հետ կապ ունեցող շիա զինյալները, ներկա են նաև Ռուսաստանն ու Միացյալ Նահանգները․ Վաշինգտոնը աջակցում է Սիրիայի ընդդիմությանն ու քրդերին, Մոսկվան՝ Բաշար ալ-Ասադին: